dat men aldair int voirs hoff jairlijcx sal werckende
sijn dair aff sal de wynne den werclieden den mont
cost geve en tconvet voirscr sal de dachuen betalen
ende tot alsulken wercke soe sal de wynne voirscr
halen op sijnen cost hout steene calck leem en savel
sond sconvets cost en opt werck vuen Mair tcovet
sal alsulken stoffe moete coope en betalen uutgenome
teene en vitseloede Mair die mach de voirscr
wynne snyden op sconvets erve te meldbroeck oft
elders Mair oft alsooe geviele dat tconvet yet van
nyeuwe woude maken des d nu niet en es dair
en sal de wynne niet inne gehoude sijn va enigen
coste It noch es vorweerde dat de voirscr wyne
alle jae plante oft sette sal xxv goede levende
poeten en die wale verdornen voir de beesten en
die ten meesten puffijte vande erve voirs voirt
meer soe sal de voirs wynne alle truncboeme te ge
woenlijcken tijde moegen truncken alsoe vre hijs behoeft
mede te vermaken en opgaende boome sleenen En
oft enige truncboeme verdroeghden sal de voirs
wynne moegen afhouwen en d voe twee poten vand
selve aerde opvoeden It half de jonghe duven die
int voirs hoff jairlijcx wassen selen die sal de huyshee
te vilvoirden half hebben tot sconvet behoef en halff
dooft dat dair wassen sal En om dat alle dice
en vorweerden wale gehouden selen wordden en
payen gelufte en alle schout die voe genoemt es
wel en wettelijck betailt en volbracht selen werden
te behoirlijcken tijde en tmijne alsoe voirscr es Soe
heeft henrick de conick voirscr hier inne vobligt
en alle sijn goede die hij heeft in have oft in erve
oft naemuls hebben mochte te wat plaetsen oft steden
die gelegen sijn It sal de wynne voirscr noch
houden na en hebben zijne voirs tmijn duende al
sulken wynnen lande als tconvet oft tgodshuys
voirscr in pechtinge heeft en houden es vanden
gasthuyse va vilvoirden gelegen omtrit en neven
de goede vanden voirscr godshuyse van welker
pechtinge de voirscr wynne sculd sal sijn sijne